CELEX: 32016R1845
Language: hu
Date: 2016-10-18 00:00:00
Title: A Bizottság (EU) 2016/1845 végrehajtási rendelete (2016. október 18.) az (EU) 2016/1612 felhatalmazáson alapuló rendelet szerinti, a tejtermelés csökkentéséhez nyújtott támogatás iránti kérelmekre alkalmazandó odaítélési együttható meghatározásáról

19.10.2016   
            
            
               HU
            
            
               Az Európai Unió Hivatalos Lapja
            
            
               L 282/42
            
         A BIZOTTSÁG (EU) 2016/1845 VÉGREHAJTÁSI RENDELETE
   (2016. október 18.)
   az (EU) 2016/1612 felhatalmazáson alapuló rendelet szerinti, a tejtermelés csökkentéséhez nyújtott támogatás iránti kérelmekre alkalmazandó odaítélési együttható meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel a tejtermelés csökkentéséhez nyújtott támogatásról szóló, 2016. szeptember 8-i (EU) 2016/1612 felhatalmazáson alapuló bizottsági rendeletre (2), és különösen annak 4. cikke (2) bekezdésére,
   mivel:
   
               (1)
            
            
               Az (EU) 2016/1612 felhatalmazáson alapuló rendelet rendelkezik azoknak a tejtermelőknek a támogatásáról, akik vállalják, hogy egy három hónapos időszakra csökkentik tehéntejszállítmányaikat. A támogatás támogatási kérelem alapján kerül kifizetésre. Amennyiben a bejelentett, elfogadható és megvalósítható támogatási kérelmekben megjelölt összesített mennyiség meghaladná az említett rendelet 1. cikkének (1) bekezdésében említett összmennyiséget, a tagállamoknak egy odaítélési együtthatót kell alkalmazniuk a támogatás iránti kérelmekben megjelölt mennyiségekre.
            
         
               (2)
            
            
               A 2016. novembert, a 2016. decembert és a 2017. januárt felölelő időszakra vonatkozóan benyújtott támogatási kérelmekben szereplő mennyiségek meghaladják az összmennyiséget. Ezért meg kell határozni egy odaítélési együtthatót.
            
         
               (3)
            
            
               Az (EU) 2016/1612 felhatalmazáson alapuló rendelet gyors végrehajtása érdekében ennek a rendeletnek a kihirdetését követő napon kell hatályba lépnie,
            
         ELFOGADTA EZT A RENDELETET:
   1. cikk
   Az (EU) 2016/1612 felhatalmazáson alapuló rendelet alapján a 2016. novemberben, a 2016. decemberben és a 2017. januárban megvalósított tehéntejszállítmány-csökkentésre vonatkozó támogatási kérelmekben szereplő mennyiségekre alkalmazandó odaítélési együttható 0,12462762.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 18-án.
      
         
            a Bizottság részéről,
         
         
            az elnök nevében,
         
         Jerzy PLEWA
         
            mezőgazdasági és vidékfejlesztési főigazgató
         
      
   
   
      (1)  HL L 347., 2013.12.20., 671. o.
   
   
      (2)  HL L 242., 2016.9.9., 4. o.